钦定古今图书集成/理学汇编/学行典/第238卷 > 蔡元康
## 钦定古今图书集成/理学汇编/学行典/第238卷 > 蔡元康

按《温州府志》：“蔡元康，字君济，平阳人。甫冠入太学，见
同舍从事举业，慨然曰：‘学止是耶’？于是求友取善，孜
孜弗及。崇宁中，下第，忽不乐，谓其友曰：‘吾未尝以得
失为念，而不乐如此，得毋吾亲有不安乎’？即驰归。比
至，父疾寻愈。旅邸失金，有得之同舍箧中者，睨之曰：
‘非吾金也’。朋友病，为之医药，同寝处无倦色。即护其”
柩归之。举《八行》寻卒。其学以诚意为本，优游涵养，日
趋自得，邹浩、陈瓘、杨时咸爱敬之。